**Špačinský trojuholník**

**propozície 44. ročníka medzinárodného cestného behu**

**na 10 km**

**(Memoriál Milana Vnenčáka, spoluzakladateľa pretekov)**

**USPORIADATELIA:**

Obec Špačince, Bežecký klub 2001 Špačince, Dobrovoľný hasičský zbor, Jednota dôchodcov Slovenska, Základná škola s materskou školou v Špačinciach

**TERMÍN:** sobota 6. júla 2024

**ŠTART**: 17.00 h v strede obce

**TRAŤ:** 10 km, cesta s asfaltovým povrchom, zvlnený profil (obrátka na okraji trnavskej Kopánky)

**ORGANIZAČNÝ ŠTÁB:**

Július Zemko (starosta obce, riaditeľ pretekov), Peter Kalapoš, Valéria Vnenčáková, Eva Nagyová, Alica Paučeková, Ľuboš Nádaský (členovia štábu)

**TECHNICKÝ TÍM:**

Milan Kraic (hlavný rozhodca), Peter Spusta (spracovateľ štartovej a výsledkovej listiny), Jaroslav Lieskovský (manažér a moderátor pretekov)

**PREZENTÁCIA:**  15.00 *–* 16.15 h pred telocvičňou na nádvori ZŠ

**ŠATNE:** v základnej škole

**PRIHLÁŠKY:** vopred sa nevyžadujú

**ŠTARTOVÝ VKLAD:** 5 eur pri prezentácii

**DEKOROVANIE VÍŤAZOV** finančnými, vecnými cenami a žrebovanie pretekárskej tomboly sa uskutoční o 18.45 h na Štadióne Milana Vnenčáka. Súčasťou podvečera bude kultúrny program.

**OBČERSTVENIE** prevezme každý bežec po skončení pretekov, lístok dostane po odovzdaní štartového čísla.

**UPOZORNENIE:** Všetci súťažiaci štartujú na vlastné nebezpečenstvo, organizátori nezodpovedajú za škody počas podujatia.

**KRÁTKO Z HISTÓRIE:**

Špačinský trojuholník založila dvojica Milan Vnenčák *–* Jaro Lieskovský. Úvodný ročník sa bežal 1. júla 1978 za účasti 33 mužov. Historické prvenstvo na pôvodnej trati 10,8 km získal Ján Vasilík (Slávia SVŠT Bratislava). V pelotóne sa doteraz predstavili aj vytrvalci a vytrvalkyne z Anglicka, Česka, Etiópie, Kanady, Nórska, Portugalska, Srbska, Talianska a Ukrajiny. Kvôli pandemickým opatreniam mal náš "trojuholník" v rokoch 2020-22 prestávku.

**GALÉRIA NAJRÝCHLEJŠÍCH SPRED ROKA:**

Absolútni víťazi v 130-člennom pelotóne: Lukáš Záhorec (Občianske združenie bernohy.sk, Trnava - 36:22 min) a Ľubomíra Maníková (AK Spartak Dubnica nad Váhom - 38:45). Premianti sprievodných kategórií: M40 Ján Klištinec (Šalgočka - 37:24), M50 Peter Radzo (Trnava - 41:06), M60 Ján Cvičela (BK 2000 Kľačany - 41:18), M70+ Justín

Illéš (BK Corgoň Horša - 47:40), Ž40+ Dagmar Vargová (Atletický klub Bojničky - 42:13).